לדוגמא: אצל ילדים יתכן פחד מפני פרידה, בדרך כלל אלה חלומות בהם הילד הולך לאיבוד, נחטף או ננטש.
סיוטים מפני המוות עשויים להיות משותפים לילדים ומבוגרים נורמלים כאחד, מפני שהמוות הוא פחד שניתן לכנותו כאוניברסלי, כולם פחות או יותר פוחדים ממנו בהיבט זה או אחר.על כן הוא משמש נושא לסיוטים.
סוג נוסף של סיוטים אלו הם סיוטים הנובעים מזכרונות מודחקים, פעמים רבות כאשר טיפלתי בנושא הסיוטים, התברר לי כי הסיוט קשור לזכרון טראומתי השייך לחיים קודמים. זכרון של טראומה אשר מציקה לחולם ומופיעה כחלום חלקי, כאשר החלק הטראומתי המלווה בתחושות עולה בעת השינה והחולם מתעורר בבעתה.
המחקר המדעי "האובייקטיבי" אינו מקבל זאת מחוסר פתיחות לנושא "חיים קודמים" ונראה כי יעברו עוד שנים רבות עד שיעיזו להתייחס ברצינות גם לנושא זה. אולם מניסיוני הדבר הוא רציני ביותר. מטופלים רבים בעייתם נפתרה לאחר שטופלו על ידי בדרך זו. ראו הרחבה גם בספרי "החלום והפרעות שינה".